1)

A skirsnio G poskyris iš dalies keičiamas taip: a) 21.A.133 dalis pakeičiama taip: „21.A.133 Teisė pateikti paraišką Visi juridiniai arba fiziniai asmenys („organizacija“) gali pateikti paraišką, kad pagal šį poskyrį būtų išduotas patvirtinimas. Pareiškėjas: a) pagrindžia, kad tam tikro pobūdžio darbams pagal šį poskyrį galima suteikti patvirtinimą, jog būtų įrodyta atitiktis konkretaus projekto reikalavimams, ir b) turi konkretaus projekto patvirtinimą arba yra pateikęs paraišką, kad jis būtų suteiktas, arba c) deklaravo arba ketina deklaruoti to konkretaus projekto atitiktį pagal Ib priedo (21 dalies supaprastinta versija) A skirsnio C poskyrį, arba d) užtikrino nustatytus reikalavimus atitinkantį gamybos ir projektavimo derinimą, sudarydamas atitinkamą susitarimą su: 1) pareiškėju, pateikusiu paraišką, kad tam konkrečiam projektui būtų išduotas patvirtinimas pagal šį reglamentą, arba su to patvirtinimo turėtoju, arba 2) fiziniu arba juridiniu asmeniu, deklaravusiu to konkretaus projekto atitiktį pagal Ib priedo (21L dalies) A skirsnio C poskyrį.“; b) 21.A.139 dalies d punktas pakeičiamas taip: „d) Įgyvendindama gamybos valdymo sistemos kokybės valdymo elementą, gamybinė organizacija: 1. užtikrina, kad kiekvienas organizacijos ar jos partnerių pagamintas ar kitų šalių tiekiamas arba pagal subrangos sutartį pagamintas gaminys, dalis arba prietaisas atitiktų taikomus konstrukcinius duomenis ir būtų saugaus eksploatavimo reikalavimus atitinkančios būklės, taigi naudojasi 21.A.163 dalyje nustatytomis privilegijomis; 2. jeigu būtina, atsižvelgiant į patvirtinimo galiojimo sritį, nustato, įdiegia ir taiko kontrolės procedūras, kuriomis remiantis: i) išduodami, tvirtinami arba keičiami dokumentai; ii) vykdomas pardavėjų ir subrangovų vertinimo auditas ir kontrolė; iii) tikrinama, ar gaunami gaminiai, dalys, medžiagos ir įranga, įskaitant gaminių pirkėjų tiekiamus naujus ar naudotus orlaivio elementus, atitinka nustatytus taikomus konstrukcinius duomenis; iv) ženklinama ir užtikrinamas atsekamumas; v) vykdomi gamybos procesai; vi) atliekami patikrinimai ir bandymai, įskaitant gamybos proceso metu atliekamus skrydžių bandymus; vii) kalibruojami įrankiai, prietaisai ir bandymo įranga; viii) atliekama nustatytų reikalavimų neatitinkančių komponentų kontrolė; ix) tinkamumas skraidyti derinamas su: A) pareiškėju, pateikusiu projekto patvirtinimo paraišką, arba su to patvirtinimo turėtoju; B) fiziniu arba juridiniu asmeniu, deklaravusiu projekto atitiktį pagal Ib priedo (21L dalies) A skirsnio C poskyrį; x) daromi ir saugomi įrašai; xi) užtikrinama darbuotojų kompetencija ir kvalifikacija; xii) išduodami su tinkamumu skraidyti susiję dokumentai; xiii) tvarkomi, sandėliuojami ir pakuojami gaminiai; xiv) atliekami vidaus kokybės auditai ir pagal juos imamasi taisomųjų veiksmų; xv) darbai pagal patvirtinimo sąlygas atliekami ne patvirtintuose objektuose, o kitose vietose; xvi) darbai atliekami užbaigus gamybą, tačiau prieš pristatant, siekiant užtikrinti, kad orlaivio būklė ir toliau atitiktų saugaus eksploatavimo reikalavimus; xvii) išduodami skrydžio leidimai ir tvirtinamos susijusios skrydžio sąlygos; 3. į kontrolės procedūras įtraukia specialias nuostatas dėl visų kritinių dalių.“; c) 21.A.145 dalies b punktas pakeičiamas taip: „b) kalbant apie visus būtinus tinkamumo skraidyti ir aplinkos apsaugos duomenis: 1. gamybinė organizacija tuos duomenis yra gavusi iš agentūros ir tipo pažymėjimo, riboto galiojimo tipo pažymėjimo arba prietaiso patvirtinimo turėtojo arba pareiškėjo, pateikusio paraišką gauti tipo pažymėjimą, riboto galiojimo tipo pažymėjimą arba projekto patvirtinimą pagal šį reglamentą, arba fizinio arba juridinio asmens, deklaravusio projekto atitiktį pagal Ib priedo (21L dalies) A skirsnio C poskyrį, įskaitant visas suteiktas išimtis dėl su aplinkos apsauga susijusių reikalavimų taikymo, tam, kad galėtų nustatyti, ar laikomasi taikomų konstrukcinių duomenų; 2. gamybinė organizacija yra nustačiusi procedūrą, kuria užtikrinama, kad tinkamumo skraidyti ir aplinkos apsaugos duomenys pagal nustatytus reikalavimus įtraukiami į jos gamybos duomenis; 3. tie duomenys atnaujinami ir yra prieinami visiems darbuotojams, kuriems ta prieiga reikalinga, kad jie galėtų vykdyti savo pareigas;“; d) 21.A.163 dalis pakeičiama taip: „21.A.163 Privilegijos Pagal 21.A.135 dalį išduoto gamybinės organizacijos patvirtinimo sąlygomis turėtojas gali: a) vykdyti gamybinę veiklą pagal šio priedo arba Ib priedo (21L dalies) reikalavimus; b) jei tai sukomplektuotas sertifikuoto tipo orlaivis ir jei pagal šio priedo 21.A.174 ir 21.A.204 dalis arba Ib priedo (21L dalies) 21L.A.143 dalies c punktą ir 21L.A.163 dalį pateikiamas atitikties pareiškimas (EASA 52 forma) – gauti orlaivio tinkamumo skraidyti pažymėjimą ir triukšmo pažymėjimą, nepateikdamas jokių kitų įrodymų; c) jei tai kiti gaminiai, dalys ar prietaisai – išduoti oficialius išleidimo pažymėjimus (EASA 1 forma) pagal šį priedą (21 dalį) arba Ib priedą (21L dalį), nepateikdamas jokių kitų įrodymų; d) jei tai orlaivis, dėl kurio reikia pateikti projekto atitikties deklaraciją pagal Ib priedo (21L dalies) 21L.A.43 dalį, ir jei pateikiamas atitikties pareiškimas (EASA 52B forma), išduotas pagal Ib priedo (21L dalies) 21L.A.143 dalies d punktą ir 21L.A.163 dalį – gauti orlaivio riboto galiojimo tinkamumo skraidyti pažymėjimą ir riboto galiojimo triukšmo pažymėjimą, nepateikdamas jokių kitų įrodymų; e) jei tai gaminiai arba dalys, įmontuotini orlaivyje, dėl kurio reikia pateikti prietaiso atitikties deklaraciją pagal Ib priedo (21L dalies) 21L.A.43 dalį, – išduoti oficialius išleidimo pažymėjimus (Europos aviacijos saugos agentūros 1 forma) pagal Ib priedą (21L dalies), nepateikdamas jokių kitų įrodymų; f) atlikti savo pagaminto naujo lėktuvo techninę priežiūrą ir atlikęs tą techninę priežiūrą išduoti išleidimo eksploatuoti pažymėjimą (EASA 53 forma); g) su gamybos klausimais kompetentinga institucija suderinta tvarka ir kai pati gamybinė organizacija kontroliuoja orlaivio konfigūraciją pagal gamybinės organizacijos patvirtinimą bei tvirtina atitiktį skrydžiui patvirtintoms projekto sąlygoms, išduoti skrydžio leidimą pagal 21.A.711 dalies c punktą, įskaitant skrydžio sąlygų tvirtinimą pagal 21.A.710 dalies b punktą.“; e) 21.A.165 dalis pakeičiama taip: „21.A.165 Turėtojo pareigos Pagal 21.A.135 dalį išduoto gamybinės organizacijos patvirtinimo sąlygomis turėtojas: a) užtikrina, kad pagal 21.A.143 dalį parengtas gamybinės organizacijos aprašymas ir dokumentai, kuriais grindžiamas tas aprašymas, būtų pagrindiniai joje naudojami dokumentai; b) užtikrina, kad gamybinė organizacija nuolat atitiktų gamybinės organizacijos patvirtinimu nustatytus duomenis ir procedūras; c) 1. prieš pateikdamas kompetentingai institucijai atitikties pareiškimus nustato, kad kiekvienas sukomplektuotas orlaivis atitinka tipo projektą ir saugaus eksploatavimo reikalavimus, arba 2. prieš išduodamas EASA 1 formą, kuria patvirtinama atitiktis patvirtintiems konstrukciniams duomenims arba deklaruotiems konstrukciniams duomenims ir saugaus eksploatavimo reikalavimams, nustato, ar kiti gaminiai, dalys arba prietaisai yra sukomplektuoti ir atitinka patvirtintus konstrukcinius duomenis arba deklaruotus konstrukcinius duomenis ir saugaus eksploatavimo reikalavimus; 3. be to, jei taikomi aplinkos apsaugos reikalavimai, nustato, ar: i) sukomplektuotas variklis atitinka jo pagaminimo dieną taikomus variklio išmetamų teršalų reikalavimus ir ii) sukomplektuotas lėktuvas atitinka jo pirmo tinkamumo skraidyti pažymėjimo išdavimo dieną taikomus išmetamo CO2 kiekio reikalavimus; 4. prieš išduodamas atitikties pažymėjimą, t. y. EASA 1 formą, patikrina, ar kiti gaminiai, dalys arba prietaisai atitinka taikomus duomenis; d) teikia pagalbą tipo pažymėjimo ar kitokio projekto patvirtinimo turėtojui arba fiziniam ar juridiniam asmeniui, deklaravusiam projekto atitiktį pagal Ib priedo (21L dalies) A skirsnio C poskyrį, kai jis imasi bet kokių nepertraukiamojo tinkamumo skraidyti užtikrinimo veiksmų, susijusių su pagamintais gaminiais, dalimis arba prietaisais; e) jeigu atsižvelgdamas į turimo patvirtinimo sąlygas turėtojas ketina išduoti išleidimo eksploatuoti pažymėjimą, prieš išduodamas tą pažymėjimą nustato, ar kiekvienam sukomplektuotam orlaiviui buvo taikoma privaloma techninė priežiūra ir ar orlaivio būklė atitinka saugaus eksploatavimo reikalavimus; f) kai taikoma, remdamasis 21.A.163 dalies e punktu suteikta privilegija, nustato sąlygas, kuriomis gali būti išduodamas skrydžio leidimas; g) kai taikoma, prieš išduodamas orlaiviui skrydžio leidimą naudodamasis 21.A.163 dalies e punktu suteikta privilegija, nustato, ar laikomasi 21.A.711 dalies c ir e punktų reikalavimų; h) laikosi šio skirsnio A poskyrio reikalavimų.“;